钦定古今图书集成/历象汇编/庶征典/第087卷 > 北魏
## 钦定古今图书集成/历象汇编/庶征典/第087卷 > 北魏

### 高宗太安五年旱

按《魏书高宗本纪》：太安五年：“冬十有二月戊申，诏曰：
朕承洪业，统御群有，思恢政化，以济兆民。故薄赋敛
以实其财，轻徭役以纾其力，欲令百姓修业，人不匮
乏。而六镇、云中、高平、二雍、秦州遍遇灾旱，年谷不收，
其遣开仓廪以赈之，有流徙者，谕还桑梓，欲市籴他
界，为关旁郡，通其交易之路。若典司之官，分职不均”，
使上恩不达于下，下民不赡于时，加以重罪，

### 和平元年旱

按《魏书高宗本纪》。不载　按《文献通考》。“和平元年四
月旱。诏州郡于其界内。神无大小。悉洒扫。荐以酒脯。
年登之后。各随本秩。祭以牲牢。”

和平五年，旱。

按《魏书高宗本纪》：和平五年“闰四月戊子，帝以旱故，
减膳责躬，是夜澍雨大降。”

### 显祖天安元年旱

按：《魏书显祖本纪》：“天安元年，州镇十一旱，民饥，开仓
赈恤。”

### 皇兴二年旱

按：《魏书显祖本纪》：“皇兴二年十一月，以州镇二十七
水旱，开仓赈恤。”

### 高祖延兴三年旱

按：《魏书高祖本纪》：“延兴三年，州镇十一水旱，丐民田
租，开仓赈恤，相州民饿死者二千八百四十五人。”

### 太和元年旱

按《魏书高祖本纪》：“太和元年十二月丁未，诏以州郡
八水旱蝗，民饥，开仓赈恤。”

太和二年，旱。

按《魏书高祖本纪》：“太和二年，州镇二十馀旱，民饥，开
仓赈恤。”　按《礼志》，“太和二年旱，帝亲祈皇天日月五
星于苑中祭之。夕大雨，遂赦京师。”

按：《北史魏孝文帝本纪》：“太和二年三月，京师旱。甲辰，
祈天灾于北苑，亲自礼焉，减膳，避正殿。景午，澍雨大
洽。”

太和三年，旱。

按：《魏书高祖本纪》：太和三年“五月丁巳，帝祈雨于北
苑，闭阳门，是日澍雨大洽。”

太和四年旱按《魏书高祖本纪》。四年二月癸巳。诏曰：“朕承乾绪。君
临海内。夙兴昧旦。如履薄冰。今东作方兴。庶类萌动。
品物资生。膏雨不降。岁一不登。百姓饥乏。朕甚惧焉。
其敕天下。祀山川群神。及能兴云雨者。修饰祠堂。荐
以牲璧。民有疾苦。所在存问。”

太和五年，旱。

按《魏书高祖本纪》：五年“夏四月甲寅，诏曰：‘时雨不霑，
春苗萎悴，诸有骸骨之处，皆敕埋藏，勿令露见。有神
祇之所，悉可祷祈’。”

太和八年，旱。

按《魏书高祖本纪》：“八年十二月，诏以州镇十五水旱，
民饥，遣使者循行，问所疾苦，开仓赈恤。”

太和九年，旱。

按：《魏书高祖本纪》：“九年，京师及州镇十三水旱伤稼。
太和十一年，旱。”

按《魏书高祖本纪》：十一年“六月辛巳，秦州民饥，开仓
赈恤。癸未，诏曰：‘春旱至今，野无青草，上天致谴，实由
匪德。百姓无辜，将罹饥馑，寤寐思求，罔知所益。公卿
内外股肱之臣，谋猷所寄，其极言无隐，以救民瘼’。秋
七月己丑，诏曰：‘今年谷不登，听民出关就食，遣使者
造籍分遣去留，所在开仓赈恤。九月庚戌，诏曰：‘去夏
以岁旱民饥，须遣就食，旧籍杂乱，难可分简，故依局
割民，阅户造籍，欲令去留得实，赈贷平均。然迺者以
来，犹有饿死衢路，无人收识，良由本部不明，籍贯未
实，廪恤不周，以至于此。朕猥居民上，闻用慨然。可重
遣精检，勿令遗漏’’。”

太和十四年。以旱。下诏求言。

按：《魏书高祖本纪》，不载。　按《高闾传》：“十四年秋，闾上
表曰：‘奉癸未诏书，以春夏少雨，忧饥馑之方臻，愍黎
元之伤瘁。同禹汤罪己之诚，齐尧舜引咎之德。虞灾
致惧，询及卿士，令各上书，极陈损益。深恩被于苍生，
厚惠流于后土。伏惟陛下天启圣姿，利见纂极，钦若
昊天，光格宇宙。太皇太后以叡哲赞世，稽合三才，高
明柔克，道被无外。七政昭宣于上，九功咸序于下。君
人之量逾高，谦光之旨弥笃。修复祭仪，宗庙所以致
敬；饰正器服，礼乐所以宣和。增儒官以重文德，简勇
士以昭武功。虑狱讼之未息，定刑书以理之；惧蒸民
之奸宄，置邻党以穆之；究庶官之勤剧，班俸禄以优
之；知劳逸之难均，分民土以齐之。甄忠明孝，矜贫恤
独，开纳谠言，抑绝谗佞，明训以体，率土移风。虽未胜
残去杀，成无为之化，足以仰答三灵者矣’。”臣闻皇天
无私，降鉴在下，休咎之征，咸由人召。故帝道昌则九
畴叙，君德衰而彝伦斁。休瑞并应，享以五福，则康于
其邦；咎征屡臻，罚以六极，则害于其国。斯乃《洪范》之
实征，神祇之明验。及其厄运所缠，世锺阳九，数乖于
天理，事违于人谋，时则有之矣。故尧、汤逢历年之灾，
周、汉遭水旱之患，然立功修行，终能弭息。今考治则
有如此之风，计运未有如彼之害。而陛下殷勤引过，
事迈前王，从星澍雨之征，指辰可必；消灾灭祸之符，
灼然自见。虽王畿之内，颇为少雨，关外诸方，禾稼仍
茂。苟动之以礼，绥之以和，一岁不收，未为大损。但豫
备不虞，古之善政，安不忘危，有国常典。窃以北镇新
徙，家业未就，思亲恋本，人有愁心，一朝有事，难以御
敌。可宽其往来，颇使欣慰。开云中马城之食以赈恤
之，足以感德，致力边境矣。明察畿甸之民饥甚者，出
灵丘下馆之粟，以救其乏，可以安慰孤贫，乐“业保土，
使幽、定、安、并四州之租，随运以溢其处；开关弛禁，薄
赋贱籴，以消其费；清道路，恣其东西，随丰逐食，贫富
相赡，可以免度凶年，不为患苦。又闻常士困则滥窃
生，匹妇馁则慈心薄。凶俭之年，民轻违犯。可缓其使
役，急其禁令，宜于未然之前，申敕外牧。”又“一夫幽枉，
王道为亏，京师之狱，或恐未尽，可集见囚于都曹，使
明折庶狱者重加究察，轻者即可决遣，重者定状以
闻。罢非急之作，放无用之兽，此乃救凶之常法，且以
见忧于百姓。《论语》曰：‘不患贫而患不安，苟安而乐生，
虽遭凶年，何伤于民庶也？愚臣所见，如此而已’。”诏曰：
“省表闻之，当敕有司依此施行。”

太和十五年，旱。

按《魏书高祖本纪》十五年，“自正月不雨，至于夏四月
癸酉，有司奏祈百神。诏曰：昔成汤遇旱，齐景逢灾，并
不由祈山川而致雨，皆至诚发中，澍润千里，万方有
罪，在予一人。今普天丧恃，幽显同哀，神若有灵，犹应
未忍安享，何宜四气未周，便欲祀事？唯当考躬责己，
以待天谴。”

太和十七年，旱。

按：《魏书高祖本纪》：“太和十有七年，五月丁丑，以旱撤
膳。”

太和二十年，旱。

按：《魏书高祖本纪》：二十年“秋七月，帝以久旱，咸秩群
神，自癸未不食，至于乙酉，是夜澍雨大洽。丁亥，诏曰：
‘炎阳爽节，秋零卷澍，在予之责，实深悚栗。故辍膳三晨，以命上诉。灵鉴诚款，曲流云液，虽休勿休，宁敢愆
怠？将有贤人湛德，高士凝栖，虽加铨采，未能招致。其
精访幽谷，举兹贤彦，直言极谏，匡予不及。又邪佞毁
朝，固唯治蠹，贪夫窃位，大政以亏。主者弹劾不肖，明
黜盗禄。又法为治要，民命尤重，在京之囚，悉命条奏，
朕将亲案，以时议决。又疾苦六极，人神所矜，宜时访
恤，以拯穷废。鳏寡困乏，不能自存者，明加矜恤，令得
存济。又轻徭薄赋，君人常理，岁中恒役，具以状闻’。”又
“夫妇之道，生民所先，仲春奔会，礼有”达式，男女失时
者，以礼会之。又京民始业，农桑为本，田稼多少，课督
不具，以状言。十有二月甲子，以西北州郡旱俭，遣侍
臣循察，开仓赈恤。　按《王肃传》：二十年七月，高祖以
久旱不雨，辍膳三旦。百寮诣阙，引在中书省。高祖在
崇虚楼，遣舍人问曰：“‘朕知卿等至，不获相见，卿何为
而来’？肃对曰：‘伏承陛下辍膳，已经三旦，群臣焦怖，不
敢自宁。臣闻尧水汤旱，自然之数，须圣人以济世，不
由圣以致灾。是以国储九年，以御九年之变。臣又闻
至于八月不雨，然后君不举膳。昨四郊之外，已蒙滂
澍，唯京城之内，微为少泽，蒸民未阙一餐。陛下辍膳
三日，臣庶惶惶，无复情地’。”高祖遣舍人答曰：“昔尧水
汤旱，赖圣人以济民。朕虽居群黎之上，道谢前王，今
日之旱，无以救恤，应待立秋，克躬自咎。但此月十日
已来，炎热焦酷，人物同悴，而连云数日，高风萧条，虽
不食数朝，犹自无感，朕诚心未至之所致也。”肃曰：“臣
闻圣人与凡，同者五常，异者神明。昔姑射之神，不食
五谷，臣常谓矫；今见陛下，始知其验。且陛下自辍膳
以来，若天全无应，臣亦谓上天无知，陛下无感。一昨
之前，外有滂泽，此有密云，臣即谓天有知，陛下有感
矣。”高祖遣舍人答曰：“昨内外贵贱，咸云四郊有雨，朕
恐此辈皆勉劝之辞，三覆之慎，必欲使信而有征。比
当遣人往行，若果雨也，便命太官欣然进膳，岂可以
近郊之内，而慷慨要天乎？若其无也，朕之无感，安用
朕身以扰民庶？朕志确然，死而后已。”是夜澍雨大降。

### 世宗景明三年旱

按《魏书世宗本纪》：景明三年“春二月戊寅，诏曰：‘自比
阳旱积时，农民废殖，寤言增愧，在予良多。申下州郡，
有骸骨暴露者，悉可埋瘗’。”

景明四年，大旱。

按：《魏书世宗本纪》：四年夏四月戊戌，诏曰：“酷吏为祸，
绵古同患；孝妇淫刑，东海燋壤。今不雨十旬，意者其
有冤狱乎？尚书鞫京师见囚，务尽听察之理。己亥，帝
以旱，减膳彻悬。辛丑，澍雨大洽。”

### 正始元年旱

按：《魏书世宗本纪》：“正始元年六月，以旱，彻乐减膳。癸
巳，诏曰：‘朕以匪德，政刑多舛，阳旱历旬，京甸枯瘁。在
予之责，夙宵疚怀。有司可循案旧典，祗行六事，囹圄
冤滞，平处决之；庶尹废职，重加修举，鳏寡困穷，在所
存恤，役赋殷烦，咸加蠲省，贤良谠直，以礼进之。贪残
佞谀，时加屏黜，男女怨旷，务令媾会，称朕意焉’。”甲午，
帝以旱，亲荐享于太庙。戊戌，诏立周旦夷齐庙于首
阳山。庚子，以旱，见公卿巳下，引咎责躬。又录京师见
囚，殊死已下，皆减一等，鞭杖之坐，悉皆原之。

### 永平元年旱

按《魏书世宗本纪》：“永平元年三月丙午，以去年旱俭，
遣使者所在赒恤。夏五月辛卯，帝以旱故，减膳撤悬。”
永平二年，旱。

按《魏书世宗本纪》：二年“五月辛丑，帝以旱故，减膳彻
悬，禁断屠杀。甲辰，幸华林都亭，亲录囚徒，犯死罪以
下降一等。”

永平三年夏五月，旱。

按《魏书世宗本纪》：“三年五月丁亥，诏以冀、定二州旱
俭，开仓赈恤。”

### 延昌元年旱

按：《魏书世宗本纪》：“延昌元年春正月乙巳，以频旱，百
姓饥敝，分遣使者开仓赈恤。夏四月，诏以旱故，食粟
之畜皆断之。戊辰，以旱，诏尚书与群司鞫理狱讼。丁
丑，帝以旱故，减膳彻悬。六月己卯，诏曰：去岁水灾，今
春炎旱，百姓饥馁，救命靡寄，虽经蚕月，不能养绩。今
秋输将及郡县，期于责办。尚书可严敕诸州，量民资
产，明加检校，以救艰敝。”

### 肃宗熙平元年旱

按《魏书肃宗本纪》：熙平元年五月丁卯朔，诏曰：“炎旱
积辰，苗稼萎悴，比虽微澍，犹未沾洽。晚种不纳，企望
忧劳。在予之责，思自兢厉。尚书可釐恤狱犴，察其淹
枉，简量轻重，随事以闻，无使一人怨嗟，增伤和气。土
木作役，权皆休罢，劝农省务，肆力田畴。庶嘉泽近降，
丰年可必。”

### 神龟元年旱

按：《魏书肃宗本纪》：神龟元年：“自正月不雨，至于六月
辛卯，澍雨乃降。”

书者，听密封通奏。壬寅，诏曰：农要之月，时泽弗应，嘉
谷未纳，二麦枯悴，德之无感，叹惧兼怀。可敕内外，依
旧雩祈，率从祀典，察狱理冤，掩胔埋骼。冀、瀛之境，往
经寇暴，死者既多，白骨横道，可遣专令收葬，赈穷恤
寡，救疾存老，准访前式，务令周备。”三月甲辰，澍雨大
洽。

### 正光元年旱

按《魏书肃宗本纪》：正光元年夏五月辛巳，诏曰：“朕以
寡薄，运膺宝图。虽未明求衣，惕惧终日，而暗昧多阙，
炎旱为炎，在予之愧，无忘寝食。今刑狱繁多，囹圄尚
积，宜敷仁惠，以济斯民。八座可推鞫见囚，务申枉滥。
癸未，诏曰：‘攘灾招应，修政为本，民乃神主，实宜率先。
刺史守令，与朕共治天下，宜哀矜勿喜，视民如伤。况’”
今炎旱历时，万姓雕敝，而不抚恤穷冤，理决庶狱。可
严敕州郡，善加绥隐，务尽聪明，加之祗肃，必使事允
人神，时致灵应。其赋役不便于民者，具以状闻，便当
蠲罢。

正光二年，旱。

按《魏书肃宗本纪》：二年“秋七月癸丑，诏曰：‘时泽弗降，
禾稼形损，在予之责，夙宵震惧，虽克躬撤降，仍无招
感。有司可修案旧典，祗行六事，圄犴淹枉，随速鞫决，
庶尹废职，量加修厉。鳏独困穷，在所存恤，役赋烦民，
咸加蠲省，贤良谠直，以时升进。贪残邪佞，即就屏黜，
男女怨旷，务令会偶。庶革止惩违，有弭灾沴’。”

正光三年，旱。

按《魏书肃宗本纪》：“三年六月己巳，诏曰：‘朕以冲昧，夙
纂宝历，不能祗奉上灵，感延和气，致令炎旱频岁，嘉
雨弗洽，百稼燋萎，晚种未下，将成灾年，秋稔莫觊。在
予之责，忧惧震怀。今可依旧分遣有司，驰祈岳渎及
诸山川百神能兴云雨者，尽其虔肃，必令感降，玉帛
牲牢，随应荐享。上下群官，侧躬自厉，理冤狱，止土功，
减膳彻悬，禁止屠杀’。”

### 前废帝普泰元年旱

按：《北史前废帝本纪》：普泰元年：“秋七月景戌，司徒尔
朱彦伯以旱逊位。”

### 孝静帝天平二年旱

按：《魏书孝静帝本纪》：“天平二年五月，大旱，勒城门殿
门及省、府、寺、署、坊门浇人，不简王公，无限日得雨乃
止。”

按：《北史东魏孝静帝本纪》：“天平二年三月辛未，以旱
故，诏京邑及诸州郡县收瘗骸骨。”

天平四年，旱。

按《魏书孝静帝本纪》，不载　按《北齐书神武本纪》，“魏
天平四年四月乙酉，神武以并、肆、汾、建、晋、东雍、南汾、
秦、陕九州霜旱，人饥流散，请所在开仓赈给。”

按《隋书五行志》：“东魏天平四年，并、肆、汾、建、晋、绛、秦、陕
等诸州大旱，人多流散。是岁齐神武与西魏战于沙
苑，败绩，死者数万。”

### 武定元年冬旱

按《魏书孝静帝本纪》，不载　按《北齐书神武本纪》，“魏
武定二年三月癸巳，神武巡行冀、定二州，因朝京师。
以冬春亢旱。请蠲悬责，赈穷乏，宥死罪以下。又请授
老人板职。各有差。”

武定二年，旱。

按：《北史东魏孝静帝本纪》：“二年三月，以旱故，宥死罪
已下囚。”

按：《隋书五行志》：“东魏二年冬春旱。先是西魏师人洛
阳，神武亲帅军大战于邙山，死者数万。”

武定五年冬，旱。

武定六年春，旱。

按《魏书孝静帝本纪》：“六年三月辛亥，以冬春亢旱，赦
罪人各有差。”